钦定古今图书集成/明伦汇编/闺媛典/第280卷 > 皇清十三 > 黄中采妻王氏
## 钦定古今图书集成/明伦汇编/闺媛典/第280卷 > 皇清十三 > 黄中采妻王氏

按《新城县志》：“王氏，黄中采妻，孝廉黄光会母。年十四归中采，理中馈如成人。年二十七，夫亡，有二子，遗腹复生光会翁亦没，诸子益无依。氏乃徙从舅氏，居深山中，延师教子，身纺织以具酒馔。虽岁俭物踊，贵不敢啬。诸子课毕定省，必问所肄业多少。时涕泣言：汝祖平生尊师教汝父，不幸早夭，尔辈当勉学以继父志，慰汝祖地下！” 时光会幼，涕泣不能仰视诸子。既各娶妇，尝庭立诸子，幕立诸妇，称述家世俭德，闺中之雍穆，并所以教训子孙之道，故诸妇皆克守礼法。